Lav et referat af nedenstående tekst:

Tekst:
Fra i dag bliver det nemmere for personer med et usynligt handikap eller en ikke-synlig diagnose at rejse via Aalborg Lufthavn. Torsdag introduceres nemlig en ny såkaldt 'solsikkesnor', der skal gøre lufthavnens medarbejdere og andre rejsende opmærksomme på, at bæreren af snoren kan have brug for lidt ekstra tålmodighed eller hjælp. De usynlige handicap og diagnoser bliver af Aalborg Lufthavn benævnt som f.eks. autisme, ADHD, angst, ordblindhed, hjerneskade, talehandicap, synshandicap, hørehandicap, depression og demenssygdomme. Solsikkesnoren er et internationalt symbol, der har til formål, at man ikke behøver forklare sig, hvis man har et ellers usynligt øget behov for tålmodighed eller forståelse fra andre. Snoren benyttes således i andre af verdens større lufthavne. Den blev først lanceret i Londons Gatwick Airport i 2016. Solsikkesnoren udleveres gratis i Aalborg Lufthavns servicecenter i check-in området. Der kræves hverken dokumentation eller forklaring på, hvorfor passageren gerne vil gå med solsikkesnoren.

Referat:
Snoren skal signalere til personalet og andre rejsende, at bæreren har brug for ekstra hjælp eller tålmodighed.